กฎกระทรวงกำหนดค่าใช้จ่ายเกี่ยวกับการโอนนักโทษ พ.ศ. 2567
ประกาศวันที่ 2024-11-25

content: กฎกระทรวง กำหนดค่าใช้จ่ายเกี่ยวกับการโอนนักโทษ พ.ศ. ๒๕๖๗
content: อาศัยอำนาจตามความในมาตรา ๕ วรรคหนึ่ง และมาตรา ๗ แห่งพระราชบัญญัติการปฏิบัติเพื่อความร่วมมือระหว่างประเทศในการดำเนินการตามคำพิพากษาคดีอาญา พ.ศ. ๒๕๒๗ รัฐมนตรีว่าการกระทรวงยุติธรรมออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 2
content: ข้อ ๒ นักโทษไทยซึ่งประสงค์จะขอโอนมารับโทษต่อในราชอาณาจักร เมื่อได้ยื่นคำขอพร้อมทั้งเอกสารหลักฐานตามมาตรา ๑๒ หรือมาตรา ๑๓ แล้ว ให้ชำระค่าใช้จ่ายเกี่ยวกับการโอนนักโทษ ดังต่อไปนี้ (๑) ค่าใช้จ่ายสำหรับนักโทษไทยที่กำหนดตามความจำเป็นและเหมาะสม ได้แก่ (ก) ค่าพาหนะและค่าใช้จ่ายอื่นที่เกี่ยวข้อง (ข)
sectionNo: 2
content: ค่าใช้จ่ายที่จำเป็นอื่น (๒) ค่าใช้จ่ายสำหรับพนักงานเจ้าหน้าที่ในการรับโอนนักโทษไทย ทั้งนี้ ตามรายการและอัตราที่กำหนดไว้ตามกฎหมายเกี่ยวกับค่าใช้จ่ายในการเดินทางไปราชการ
sectionNo: 3
content: ข้อ ๓ ให้พนักงานเจ้าหน้าที่แจ้งเป็นหนังสือโดยระบุรายการและจำนวนเงินที่ผู้ยื่นคำขอตามข้อ ๒ ต้องชำระ เมื่อพนักงานเจ้าหน้าที่ได้รับชำระค่าใช้จ่ายตามวรรคหนึ่งครบถ้วนแล้ว ให้ออกหลักฐานการชำระเงินดังกล่าวให้แก่ผู้ยื่นคำขอ
sectionNo: 4
content: ข้อ ๔ ในกรณีที่ค่าใช้จ่ายเกี่ยวกับการโอนนักโทษตามข้อ ๒ น้อยกว่าจำนวนเงินที่ผู้ยื่นคำขอได้ชำระไว้ตามข้อ ๓ ให้พนักงานเจ้าหน้าที่ส่งหลักฐานการจ่ายพร้อมคืนเงินที่เหลือจ่ายให้แก่ผู้ยื่นคำขอ
content: ให้ไว้ ณ วันที่ ๒๑ พฤศจิกายน พ.ศ. ๒๕๖๗ พันตำรวจเอก ทวี สอดส่อง รัฐมนตรีว่าการกระทรวงยุติธรรม
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๗ แห่งพระราชบัญญัติการปฏิบัติเพื่อความร่วมมือระหว่างประเทศในการดำเนินการตามคำพิพากษาคดีอาญา พ.ศ. ๒๕๒๗ บัญญัติให้บรรดาค่าใช้จ่ายต่าง ๆ เกี่ยวกับการโอนนักโทษให้เป็นไปตามที่กำหนดในกฎกระทรวง
content: ประกอบกับเนื่องจากกรณีที่นักโทษไทยซึ่งประสงค์จะขอโอนมารับโทษต่อในราชอาณาจักรนั้นก่อให้เกิดค่าใช้จ่ายและการดำเนินการดังกล่าวเป็นไปเพื่อประโยชน์ของตัวนักโทษเอง สมควรกำหนดให้นักโทษไทยต้องร่วมรับผิดชอบค่าใช้จ่ายที่เกิดขึ้น จึงจำเป็นต้องออกกฎกระทรวงนี้